નવી દિલ્હી, 6 મેઃ ભાજપના પીએમ પદના ઉમેદવાર નરેન્દ્ર મોદી આ ચૂંટણીમાં દરેક પ્રકારના કાર્ડનો ઉપયોગ કરી રહ્યાં છે. આ વખતે મોદીએ પછાત વર્ગના કાર્ડનો ઉપયોગ કરવાની સાથોસાથ પ્રિયંકા ગાંધી પર પલટવાર પણ કર્યો છે. પ્રિયંકા ગાંધી દ્વારા નરેન્દ્ર મોદીના રાજકારણને ‘નીચ રાજકારણ' તરીકે મુલવ્યા બાદ મોદીએ જવાબ આપતા ટ્વીટર પર કહ્યું છેકે સામાજીક રીતે હું નીચલા વર્ગમાંથી આવ્યો છું તેથી મારું રાજકારણ એ લોકો માટે ‘નીચ રાજકારણ' જ હશે. બની શકે છેકે કેટલાક લોકોની દ્રષ્ટી એ બાબતો પર નથી પડતી કે નીચલી જાતિઓનો ત્યાગ, બલિદાન અને પુરુષાર્થની દેશને આ ઉંચાઇ પર પહોંચાડવામાં મહત્વની ભૂમિકા છે.